Maqedonia e Veriut: Presidenti shpall gjendjen e jashtëzakonshme
Një akt të tillë duhet ta miratojë parlamenti, i cili është shpërndarë
Të mërkuren pasdite qeveria teknike i kërkoi parlamentit, i cili sipas Kushtetutës është i autorizuari i parë për shpalljen e gjendjes së jashtëzakonshme, por kryetari i Parlamentit menjëherë e dërgoi atë akt tek presidenti duke pohuar se nuk mund ta thërrasë parlamentin për të debatuar mbi këtë çështje. tha zoti Pendarovski. Gjendja e jashtëzakonshme i mundëson pushtetit ekzekutiv më tepër autorizime dhe ai do të mund t’i shfrytëzojë të gjithat burimet e shtetit dhe ato private. Kjo sipas presidentit, “për ta menaxhuar më me sukses epideminë”. Në këtë situatë do të duhet të anulohen zgjedhjet e caktuara për më 12 prill, ndërsa zgjedhjet parlamentare do të shpallen vetëm pasi të krijohen kushte, siç u shpreh presidenti Pendarovski, ”. Me që parlamenti është shpërndarë dhe kryetari i tij Talat Xhaferi nuk ishte në gjendje ta thërrasë atë, atëherë organi i dytë shtetërorë i autorizuar është presidenti për ta marrë një vendim të këtillë historik, siç është vlerësuar edhe nga qeveria edhe nga vetë presidenti. Ndërkohë, numri i të prekurve nga koronavirusi është ngritur në 35, teksa po bëhen testet për tridhjetë banorë të tjerë, pre tyre 17 nga Dibra. Kryeministri i qeverisë së përkohshme Oliver Spasovski tha më herët në një konferencë për media se situata është e jashtëzakonshme dhe serioze me kërcënime për koronavirusin ndaj shëndetit publik, shëndetit të njerëzve, por edhe ndaj ekonomisë së vendit. , u shpreh ai. Qeveria kërkon disiplinë dhe zbatimin e masave nga ana e qytetarëve, ndërkohë që thotë se nuk do të cenohen liritë e tyre, por masat mund të shtrëngohen në të ardhmen varësisht me rrethanat e koronavirusit. Nuk dihet nëse do të zbatohet ora policore. Autoritetet qeveritare janë të bindura se me gjendjen e jashtëzakonshme, që është e barabartë me gjendjen e luftës, do të mbrohej më me sukses shëndeti publik dhe ekonomia e vendit. Megjithatë, opozita e drejtuar nga VMRO-DPMNE-ja ka dyshime lidhur me shpalljen e gjendjes së jashtëzakonshme, e cila sipas saj, do të impononte shumë kufizime. Partia sugjeron gjendjen e krizës.